मुख्यमंत्री शिवराज सिंह चौहान से मिलकर मनमोहन ने अपने पदक वापस करने की इच्छा जताई. मनमोहन ने मुख्यमंत्री से कहा कि या तो मेरा मैडल वापस ले लीजिए या फिर दिव्यांग खिलाड़ी को सरकारी विभाग में नौकरी दें. मुख्यमंत्री ने अपने दूसरे सहयोगी मंत्री के पास भेज दिया और मंत्री जी ने नरसिंहपुर कलेक्टर के पास भेज दिया. मैडल प्राप्त दिव्यांग व्यक्ति होने के नाते नौकरी दिए जाने के आवेदन पर खुद मुख्यमंत्री ने मुख्यमंत्री हेल्प लाइन सेवा में इसको लिखवाया भी था, कि भ्रमण के दौरान दिए गए इस आवेदन का निराकरण किया जाए. लेकिन अधिकारियों ने नियम कानून समझा कर भगा दिया. लेकिन नौकरी की आस में एक दर से दूसरे दर पर भटकते-भटकते उसको भोपाल में 31 अगस्त 2010 से भोपाल की सड़कों पर भीख मांगकर गुजारा करने पर मजबूर होना पड़ रहा है. सुबह सड़क पर और रात रैन बसेरे में बिताने पर मजबूर मनमोहन अपनी आस पर आज भी डटे हैं. उन्होंने एनडीटीवी से बात करते हुए कहा कि जब तक प्रदेश में चुनाव को लेकर आचार संहिता नहीं लग जाएगी वे मुख्यमंत्री से लेकर कलेक्टर तक के दर पर अपनी नौकरी की फरियाद के लिए जाते रहेंगे.